Helsinki Biennaali

Helsinki Biennaali on Helsingissä kahden vuoden välein järjestettävä taidenäyttely. 

 Ensimmäinen vuonna 2021 
pienoiskuva|Eteläsatamaan rakennettiin puinen paviljonki ja kaksi uutta laituria Biennaalin reittiliikenteen lähtöpaikaksi.
Ensimmäinen Biennaali oli tarkoitus järjestää kesä–syyskuussa 2020. Koronaviruspandemian takia se kuitenkin siirrettiin vuoteen 2021; kaikki aikaisemmin julkistetut taiteilijat pystyivät siirtämään osallistumisensa uuteen ajankohtaan 12. kesäkuuta – 26. syyskuuta 2021, jolloin Helsingin Vallisaaressa oli esillä kuva- ja äänitaidetta, installaatioita, videoita, elokuvia ja performansseja. Teoksia oli myös eri puolilla Helsinkiä ja Helsingin taidemuseossa HAM:issa, Tennispalatsissa.

Näyttely esitteli teoksia 40 taiteilijalta tai taiteilijaryhmältä ja suurin osa teoksista oli uusia. Biennaalin nimi oli ”Sama meri”, joka viittasi yhteenkytkeytymiseen ja keskinäiseen riippuvuuteen.

Biennaalin pääkuraattoreina toimivat HAM:in näyttelypäällikkö Pirkko Siitari ja julkisen taiteen päällikkö Taru Tappola. Ensimmäinen biennaali tavoitti noin 145 000 kävijää.

 Taiteilijat 
Paweł Althamer, ATTAKWAD, Pasi Autio, Samir Bhowmik, BIOS-tutkimusyksikkö, Baran Caginli, Janet Cardiff ja George Bures Miller, Kyungwoo Chun, Janet Echelman, EGS, Katharina Grosse, Laura Gustafsson & Terike Haapoja, Hanna Tuulikki, Felicia Honkasalo-Akuliina Niemi-Sinna Virtanen, IC-98, Uwa Iduozee, Wanuri Kahiu, Marja Kanervo, Topi Kautonen, Tadashi Kawamata, Jussi Kivi, Alicja Kwade, Hayoun Kwon, Laura Könönen, Tuomas A. Laitinen, Teemu Lehmusruusu, Dafna Maimon, Antti Majava, Inga Meldere, Jaakko Niemelä, Meiju Niskala, Mark Niskanen & Jani-Matti Salo, Sari Palosaari, Outi Pieski, Birit Haarla & Katja Haarla, Mario Rizzi, Khvay Samnang, Rirkrit Tiravanija & Antto Melasniemi, Margaret ja Christine Wertheim, Maaria Wirkkala, Zodiak presents: Joni Kärkkäinen & Jukka Tarvainen.

 Toinen vuonna 2023 
Vuoden 2023 Helsinki Biennaali järjestettiin 11. kesäkuuta – 22. lokakuuta 2023 Vallisaaressa, Helsingin taidemuseossa HAM:issa, Oodissa, Stoassa, Baanalla ja Lyypekinlaiturilla. Mukana oli myös kuusi verkkotaideteosta. Biennaali käsitti teoksia 29 kansainväliseltä taiteilijalta ja kollektiivilta. Kolme biennaalin teoksista jäi osaksi Helsingin julkisen taiteen kokoelmaa. Alicja Kwaden teokset Big Be-Hide ja Pars pro Toto sijoitettiin biennaalin jälkeen pysyvästi Helsingin Kalasatamaan. Laura Könösen teos Ei taivasta rajana sijoitettiin Jätkäsaaren Hyväntoivonpuistoon. Biennaalin kuratoi puolalaissyntyinen, Isossa-Britanniassa asuva Joasia Krysa. 

Toinen biennaali tavoitti noin 112 000 kävijää, joista 55 900 vieraili Vallisaaressa ja 56 100 tutustui teoksiin mantereella tai verkossa. Tavoitteeksi oli asetettu 300 000 kävijää, josta jäätiin runsaasti. 

 Taiteilijat 
Matti Aikio (Sápmi), Ahmed Al-Nawas & Minna Henriksson (FI), Dineo Seshee Bopape (ZA), Danielle Brathwaite-Shirley (UK/DE), Golden Snail Opera (Anna Tsing, Yen-ling Tsai, Isabelle Carbonell, & Joelle Chevrier) (TW/FR/US), Alma Heikkilä (FI), INTERPRT (NO), Keiken (UK), Sonya Lindfors (CM/FI), Lotta Petronella sekä Sami Tallberg & Lau Nau (FI), Asunción Molinos Gordo (ES), Tuula Närhinen (FI), PHOSfate (SH/FI), Diana Policarpo (PR), Sepideh Rahaa (IR/FI), Bita Razavi (FI/IR/EE), RED FOREST (UA/UK/US/MX/DE/FI/ZA), Remedies (Sasha Huber & Petri Saarikko) (CH/FI), Tabita Rezaire (FR), Emilija Škarnulytė (LT), Yehwan Song (KR), Jenna Sutela (FI), Suzanne Treister (UK), Adrián Villar Rojas (AR) ja Zheng Mahler (HK). 

 Kolmas vuonna 2025 
Vuoden 2025 Helsinki Biennaali järjestettiin 12. kesäkuuta – 21. syyskuuta 2025 Vallisaaressa, Esplanadin puistossa ja Helsingin taidemuseossa HAM:issa.  Biennaalin pääkuraattoreina toimivat espanjalainen Blanca de la Torre ja Kati Kivinen. Biennaaliin osallistui kaikkiaan hieman yli 30 taiteilijaa tai taiteilijaryhmää. Mukana oli taiteilijoita eri puolilta maailmaa, ja aivan erityisesti Etelä-Amerikasta ja Pohjois-Euroopasta. Uusia tilaustöitä nähtiin noin puolelta taiteilijoista.  Biennaali tavoitti noin 586 000 katsojaa, selvästi eniten sen historiassa. 

Biennaalin teemana oli Suoja.

 Taiteilijat 
Thereza Alves (BR/DE), Band of Weeds (FI), Ana Teresa Barboza (PE), Sissel M Bergh (NO/Sápmi), Sara Bjarland (FI/NL), Saskia Calderón (EC), Edgar Calel (GT), Tania Candiani (MX), Regina de Miguel (ES/DE), Olafur Eliasson (DK/IS), Carola Grahn (Saepmie/SE), Tue Greenfort (DK), Kalle Hamm (FI) & Dzamil Kamanger (IR/FI), Tamara Henderson (CA/AU), Gunzi Holmström (FI), Katie Holten (IE/US), Ingela Ihrman (SE), Geraldine Javier (PH), Aluaiy Kaumakan (TW), Kristiina Koskentola (FI/NL), Yayoi Kusama (JP), Jenni Laiti (FI/SE) & Carl-Johan Utsi (SE), LOCUS / Thale Blix Fastvold & Tanja Thorjussen (NO), nabbteeri (FI), Ernesto Neto (BR), Otobong Nkanga (NG/BE), Giuseppe Penone (IT), Laura Põld (EE/AT), Marjetica Potrc (SI), Kati Roover (EE/FI), Hans Rosenström (FI), Paul Rosero Contreras (EC), Raimo Saarinen (FI), Pia Sirén (FI), Theresa Traore Dahlberg (SE/BF), Nomeda & Gediminas Urbonas (LT/US) ja Juan Zamora (ES).

 Lähteet 

 Aiheesta muualla 

 Helsinki Biennaalin verkkosivu
 Pirkko Kotirinta, Vallisaareen nousee kesällä kuusimetrinen teos, joka kuvaa merenpinnan nousua, ja ruutikellari muutetaan ihmisen suolistoksi – tällainen on Helsinki Biennaali

Luokka:Suomen taidenäyttelyt
Luokka:Helsingin kuvataide